CELEX: C2006/074/56
Language: fi
Date: 2006-03-25 00:00:00
Title: Asia T-33/06: Kanne  19.1.2006  — Zenab v. komissio

25.3.2006   
            
            
               FI
            
            
               Euroopan unionin virallinen lehti
            
            
               C 74/30
            
         Kanne 19.1.2006 — Zenab v. komissio
   (Asia T-33/06)
   (2006/C 74/56)
   Oikeudenkäyntikieli: ranska
   Asianosaiset
   
      Kantaja: Zenab SPRL (Bryssel, Belgia) (edustajat: asianajajat J. Windey, P. de Bandt)
   
      Vastaaja: Euroopan yhteisöjen komissio
   Vaatimukset
   
               —
            
            
               komission 9.11.2005 viitenumerolla 648599 tekemä päätös on kumottava;
            
         
               —
            
            
               on todettava sopimussuhteen ulkopuolinen yhteisön vastuu ja velvoitettava komissio maksamaan kantajalle i) 36 707 euron summa korvauksena ehdotuspyynnön yhteydessä aiheutuneista kuluista ja ii) sen aineettoman vahingon määrän, joka johtuu maineen vahingoittumisesta, ja aineellisen vahingon, joka johtuu EuroVOD-hankkeen täytäntöönpanon viivästymisestä, ja on nimitettävä asiantuntija arvioimaan tämä vahinko sellaisena kuin se on ensimmäisen oikeusasteen tuomioistuimen nimittämän asiantuntijan määrittämänä;
            
         
               —
            
            
               joka tapauksessa komissio on velvoitettava korvaamaan oikeudenkäyntikulut tässä oikeudenkäynnissä.
            
         Oikeudelliset perusteet ja pääasialliset perustelut
   Esillä olevan kanteen kohteena on komission 9.11.2005 tekemän sellaisen päätöksen kumoaminen, jolla hylätään kantajan tekemä yhteisön taloudellisen tuen saamista koskeva pyyntö Media Plus -ohjelman yhteydessä (ehdotuspyyntö INFSO/MEDIA/04/05) ja korvaus vahingosta, joka kantajalle on väitetysti aiheutunut riidanalaisen päätöksen tekemisen johdosta.
   Kumoamiskanteensa tueksi kantaja vetoaa kahteen kanneperusteeseen. Ensimmäinen kanneperuste koskee sitä, että komissio on delegoinut toimivaltaansa väitetysti lainvastaisesti tekniselle konsulttiryhmälle, jota on pyydetty ottamaan kantaa kantajan esittämään taloudellista tukea koskevaan pyyntöön.
   Toisella kanneperusteellaan kantaja väittää, että komissio on tehnyt ilmeisiä arviointivirheitä, jotka sen mukaan ovat perusteena riidanalaisen päätöksen kumoamiselle. Toissijaisesti kantaja väittää, että riidanalainen päätöksen on perustelut puutteelliset ja ristiriitaiset, ja että niiden perusteella ei ole mahdollista ymmärtää kantajan ehdotuksen hylkäämisen syitä.
   Vahingonkorvauskanteella kantaja vaatii korvausta vahingosta, joka on väitetysti aiheutunut sen kyseisen ehdotuspyynnön yhteydessä esittämän ehdotuksen virheellisestä arvioinnista, ja vetoaa sopimussuhteen ulkopuolisen yhteisön vastuun periaatteeseen. Kantaja väittää, että komissio ei ole noudattanut huolellisuutta ja hyvää hallintoa koskevaa velvollisuuttaan ja että tällainen menettely muodostaa yhteisön oikeuden ilmeisen rikkomisen, joka on perusteena yhteisön vastuun syntymiselle.